PIKK.ee

Praktiline infopäev: Milleks üldse mullatervis? Kestlikud võtted aianduses
2024-09-20 09:30 - 17:00 (Europe/Tallinn) | Põlvamaa, Põlvamaa, Eesti
Osalejate arv on täitunud.

Muld on meie toidulaud. Eesti muldade olukord on võrreldes muu Euroopaga veel üsna hea, kuid siiski hävinevad haritava maa mullad kiiremini kui muld taastuda jõuab.

Kuidas aiandustootmises mullakvaliteeti säilitada ja tõsta?
Kas ilma mineraalväetisteta on võimalik kehval mullal häid köögiviljasaake saada?
Kuidas vähendada töövaeva ja lasta tervel mullal tegutseda meie eest?
Kuidas hoida süsinikku mullas?

Infopäeval räägime mullatervise põhimõtetest ja “tasuta” katsetest, millega ise oma mulla olukorda hinnata. Eriline tähelepanu on mullakvaliteeti soodustavatest võtetest aiandustootmises: mulda ülesehitav ja kahjustajate elutsükleid katkestav külvikord, haljasväetised ja köögiviljaga koos kasvavad kattekultuurid.
Iain Tolhurst on kehvale pinnasele rajanud eduka maheköögiviljakasvatuse. Foto: Foresi jt, 2016
Samuti tutvustatakse agrometsandust, minimeeritud harimist ja elurikkuse soodustamist. Oma kogemust jagab ka Eesti aiandustootja (lektor kinnitamisel).
Lektor Iain Tolhurst ‘Tolly’ (Suurbritannia) on rohkem kui 40-aastase kogemusega maheköögiviljatootja. Tolhurst Organic talu on rajatud algselt vaid heinamaaks sobivale kivisele ja kehvasti vett siduvale happelise reaktsiooniga pinnasele. Nutikate mullaviljakust arendavate võtetega kasvatatakse seal aga edukalt köögivilja.
Isetaastuva süsteemina toodab talu kogu vajamineva viljakuse kohapeal. Taimekasvatuses pööratakse erilist tähelepanu elurikkuse toetamisele nii mullas kui maa peal. Planeeritakse hoolikalt külvikordi, kasvatatakse mullaviljakust haljasväetiste ja ise toodetud puiduhakkega.
Päevakava
09:30 – 10:00 kogunemine, kohv ja suupisted
10:00 – 12:00 mullatervise põhimõtted
12:00 – 13:00 lõuna
13:00 – 14:30 praktilised mullatervise vaatlused ja katsed õppeaias
14:30 – 15:00 kohvipaus
15:00 – 16:30 arutelu
16:30 – 17:00 küsimused ja kokkuvõtted
*korraldajal on õigus teha muudatusi seminari ajakavas

Sihtgrupp:

aiandusettevõtjad ja vastavas valdkonnas ettevõtlust alustada soovivad isikud;
aednikuõpilased ja -õpetajad, teadlased;
aiandus- ja põllumajandusstrateegia kujundajad ja elluviijad;
kõik huvilised, kes soovivad paremini mõista mullatervise põhimõtteid.

Infopäev läheb arvesse Keskkonnasõbraliku majandamise (KSM) toetuse ja Piirkondliku mullakaitse toetuse (MULD) kohustusliku koolitusena.

Infopäev toimub koostöös Mahepõllumajanduse Koostöökoguga, EMÜ Mahekeskusega ja on seotud Euroopa kultuuripealinn Tartu 2024 tegevustega, mis rõhutavad toidukasvatamist kui ellujäämiskunsti.
Infopäev viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames.

Lisainfo:
Margit Laanpere
MargitL@gmail.com
+372 56613931
Kadri Artma
artma.kadri@gmail.com
+372 5251990

Veebiseminar: Keskkonnasõbraliku majandamise toetuse infopäev - aiandus
2024-09-26 10:00 - 14:15 | Veebis, Eesti
Millised nõuded on sinu aiandusega tegelevale ettevõttele ja mida sa peaksid tegema KSM toetuse saamiseks? Millised keskkonnasõbralikud majandamispraktikad suurendavad elurikkust ja mitmekesisust aianduses?
Tingimuslikkuse süsteemiga tagatakse, et põllumajandustoetusi makstakse täies mahus vaid neile, kes täidavad maa hea põllumajandus- ja keskkonnaseisundis hoidmise nõudeid ja kohustuslikke majandamisnõudeid. Toetust antakse keskkonnasõbraliku majandamispraktika põhitegevuse või lisategevuse elluviimise eest. Seeläbi tõstetakse põllumajandustootjate keskkonnateadlikkust ja inspireeritakse ettevõtteid üha enam nägema loodust ja tootmist kui tervikut.
Keskkonnasõbralikud majandamispraktikad on muutunud järjest olulisemaks. Intensiivsest kasvatustehnoloogiast tulenev mulla erosioon, toitainete kadu ja bioloogilise mitmekesisuse vähenemine näitab, et põllumehel on aeg hakata loodusele tagasi andma. Mullakvaliteedi parandamiseks, elurikkuse soodustamiseks ja sünteetiliste sisendite kasutamise vähendamiseks on hakatud tähelepanu pöörama vahekultuuride kasvatamisele, lupjamisele ja lämmastikubilansile. Millised on need võtted marjakultuuride kasvatamisel?
e-PRIA põldude haldamise teenuses on alates 1. aprillist võimalik täita põlluraamatut. Räägime, millised võimalused PHT teenuses täna on, kuhu lähiajal jõuda soovime ning missugune on visioon kaugemaks tulevikuks, kaardistame võimalikke kitsaskohti
Marjakultuuride kasvatamisel tuleb kasutada KSM praktikaid. Foto: Janek Laanemäe
ja kummutame müüte.
Infopäev läheb arvesse KSM kohustusliku koolitusena.

Päevakava:
10:00-11:00 Lilia Kulli (konsulent) – KSM tingimuslikkuse nõuete ülevaade, nende täitmise ja järelvalve mehhanism (Ettekanne: Lilia Kulli_KSM tingimuslikkus 26. september 2024 )
11:00-11:30 Priit Penu (METK) – Lupjamise erinevad aspektid: METK mullateenuse lubjatarbe määramine, erinevate lubiväetiste mõju ja valimise printsiibid. Lupjamistoetuse esimese aasta ülevaade (Ettekanne: Priit Penu_KSM Lupjamine 26. september 2024 )
Paus 15 min
11:45 – 12:15 Liina Talgre (EMÜ) – Talvised vahekultuurid ja nende tähtsus (Ettekanne: Liina Talgre_KSM vahekultuurid 26. september 2024 )
12:15 – 12:45 Alar Astover (EMÜ) – Lämmastikubilanss (Ettekanne: Alar Astover_KSM N bilanss 26. september 2024 )
Paus 30 min
13:15 – 13:45 Margus Kopp (konsulent) – Elurikkus ja keskkonnasõbralikud majandamispraktikad marjakultuuride kasvatamisel (Ettekanne: Margus Kopp_KSM Marjakultuurid 26. september 2024 )
13:45 – 14:15 Evely Veetsmann (PRIA) – PRIA Põldude haldamise teenus (PHT) e-põlluraamatu pidamine (Ettekanne: Evely Veetsmann_KSM e-põlluraamat 26. september 2024 )
*korraldajal on õigus teha muudatusi külastuse ajakavas

Registreerunutele saadetakse ürituse päeval veebiseminariga osalemiseks link Zoomi keskkonda. Üritus on järelvaadatav, kõikidele registreerunutele ja osalejatele saadetakse link peale sündmuse toimumist. KSM toetuse kohustusliku koolituse märke saavad kirja ainult sündmusel reaalselt osalejad.

Infopäev viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames.

Lisainfo:
Manuela Kollom
manuela.kollom@metk.agri.ee
+372 5672 6756

eAgronomi 2024. aasta otsekülvi katsepõllu ühisjalutus
2024-10-23 12:00 - 14:00 | Harjumaa, Harjumaa, Eesti
23 oktoobril, peaaegu kaks kuud pärast edukalt toimunud eAgronomi otsekülvi demopäeva, koguneme taas Mäe Teravili OÜ põldudel, et ühiselt hinnata ja vaadelda masinate külvitulemusi. See on suurepärane võimalus näha oma silmaga, kuidas erinevad külvikud erinevates põlluoludes töötasid ja milliseid tulemusi nad andsid.
Üritus algab kell 12:00 ja kestab orienteeruvalt kaks tundi. Selle aja jooksul on meil plaanis teha põllul ühine jalutuskäik, kus eAgronomi agronoomid jagavad oma teadmisi ja kogemusi otsekülvi tehnoloogia ning masinate tulemuste kohta. See on suurepärane võimalus saada vahetut tagasisidet, arutleda kolleegidega ja õppida midagi uut.

📍 Koguneme põllul. Täpse asukoha leiate siit: https://maps.app.goo.gl/sVUqqN5VmeRy7F6m9
Ühisjalutust viivad läbi eAgronomi agronoomid.
✅ Et teaksime tulijate hulgaga arvestada, palun registreeri enda osalus siin: https://forms.gle/hMKrmgurHhVF3Mqc6
Näeme peagi põllul!
Vaata veel: Otsekülvi tulevik on kohal – mida õppisime eAgronomi otsekülvi demopäeval?

Infopäev: põllumuldade ja agrotehnoloogilise külvikorrakatse uuringutest ja tulemustest (METK, Saaremaa)
2024-11-06 10:00 - 16:00 | Saaremaa, Saaremaa
Maaelu Teadmuskeskus ja Saaremaa Talupidajate Liit tutvustavad põllumeestele põllumuldade ja agrotehnoloogilise külvikorrakatse uuringuid ja tulemusi.
Saare põllumeestele pühendatud infopäeval räägitakse viimase aja teadusuuringute olulistest tulemustest. Kuidas on mõjunud ÜPP Saaremaa mullanäitajatele? Millised taimekaitsevahendite jäägid jäävad mulda püsima? Kuidas on METK kaadrirakendused kasulikud sinu ettevõttele? Mida õpetavad Kuusiku Katsekeskuse erinevate külvikordade võrdluskatsed seekord?

Päevakava:
9.30 – 10.00 Registreerimine ja hommikukohv
10.00 – 11.30 Eesti põllumuldade uuringud ja nende tulemused (Priit Penu) Ettekanne: Priit Penu_ mullastik 6. nov. Kuressaare 2024
Teemad: ÜPP mõju Saaremaa mullanäitajatele tootjate mullaproovide alusel (pH, Ca, Mg, Corg), mullatoitainete dünaamika, taimekaitsevahendite jäägid põllumuldades, lubjatarve ja erinevad lubiväetised, otsekülv
11.30 – 11.45 Kohvipaus
11.45 – 13.15 Eesti põllumuldade uuringud ja nende tulemused (jätkub) (Elsa Putku) Ettekanne: Elsa Putku_ 6. nov. Kuressaare 2024
13.15 – 14.00 Lõuna
14.00 – 14.30 METK kaardirakendused (Tambet Kikas) Ettekanne: Tambet Kikas_METK_kaardirakendused24
14.30 – 16.00 Kuusiku katsekeskuse pikaajalise külvikorrakatse tulemused (Karli Sepp) Ettekanne: Karli Mahe- ja tavakatsed Kuusikul 6. nov. Kure 2024
Teemad: Erinevate külvikordade võrdlus, mahe- ja tavaviljelus, künnipõhine ja pindmine mullaharimine, vahekultuurid – nende mõju umbrohtumusele, kattetulule, mulla toiteelementide ja süsiniku sisaldusele
*korraldajal on õigus teha muudatusi külastuse ajakavas

Infopäev läheb arvesse Keskkonnasõbraliku majandamise (KSM) toetuse ja Piirkondliku mullakaitse toetuse (MULD) kohustusliku koolitusena.

Infopäev viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames.

Lisainfo:
Karli Sepp
karli.sepp@metk.agri.ee
Manuela Kollom
manuela.kollom@metk.agri.ee
+372 5672 6756

Veebiseminar: Keskkonnasõbraliku majandamise toetuse infopäev
2024-11-21 10:00 - 14:15 | Veebis, Eesti
Ettekanded:
KSM toetuse tingimuslikkus: Lilia Kulli_Tingimuslikkus_21.11.2024s
E-põlluraamat: Evely Veetsmann_e-PRIA_KSM_infopäev_METK_21112024
Sirli Pehme, Agrone OÜ – Agrone 21.11.2024

Putukad ja liblikad on olulised liigirikkuse näitajad. Foto: Janek Laanemäe
Millised nõuded on sinu ettevõttele ja mida sa peaksid tegema KSM toetuse saamiseks? Millised keskkonnasõbralikud majandamispraktikad suurendavad elurikkust ja maastikulist mitmekesisust? Millised lahendusi pakub e-põlluraamat?
Tingimuslikkuse süsteemiga tagatakse, et põllumajandustoetusi makstakse täies mahus vaid neile, kes täidavad maa hea põllumajandus- ja keskkonnaseisundis hoidmise nõudeid ja kohustuslikke majandamisnõudeid. Toetust antakse keskkonnasõbraliku majandamispraktika põhitegevuse või lisategevuse elluviimise eest. Seeläbi tõstetakse põllumajandustootjate keskkonnateadlikkust ja inspireeritakse ettevõtteid üha enam nägema loodust ja tootmist kui tervikut.
Keskkonnasõbralikud majandamispraktikad on muutunud järjest olulisemaks. Intensiivsest kasvatustehnoloogiast tulenev mulla erosioon, toitainete kadu ja bioloogilise mitmekesisuse vähenemine näitab, et põllumehel on aeg hakata loodusele tagasi andma. Mullakvaliteedi parandamiseks, elurikkuse soodustamiseks ja sünteetiliste sisendite kasutamise vähendamiseks on hakatud tähelepanu pöörama vahekultuuride kasvatamisele, lupjamisele, lämmastikubilansile ja süsiniku jalajälje mõõtmisele. Näiteks Agrone grupi farmide kliimamõju on mõõdetud regulaarselt. Miks ja kuidas mõõdeti ning millised on järgmised sammud?
e-PRIA põldude haldamise teenuses on alates 1. aprillist võimalik täita põlluraamatut. Räägime, millised võimalused PHT teenuses täna on, kuhu lähiajal jõuda soovime ning missugune on visioon kaugemaks tulevikuks, kaardistame võimalikke kitsaskohti ja kummutame müüte.
Infopäev läheb arvesse KSM kohustusliku koolitusena.

Päevakava:
10:00-11:00 Lilia Kulli (konsulent) – KSM tingimuslikkuse nõuete ülevaade, nende täitmise ja järelvalve mehhanism
11:00-11:30 Priit Penu (METK) – Lupjamise erinevad aspektid: METK mullateenuse lubjatarbe määramine, erinevate lubiväetiste mõju ja valimise printsiibid. Lupjamistoetuse esimese aasta ülevaade
Paus 15 min
11:45 – 12:15 Alar Astover (EMÜ) – Lämmastikubilanss
12:15 – 12:45 Liina Talgre (EMÜ) – Talvised vahekultuurid ja nende tähtsus
Paus 30 min
13:15 – 13:45 Sirli Pehme (Agrone OÜ) – Süsiniku jalajälje mõõtmine – Miks? Kuidas? Mis selle teadmisega peale hakata?
13:45 – 14:15 Evely Veetsmann (PRIA) – PRIA Põldude haldamise teenus (PHT) e-põlluraamatu pidamine
*korraldajal on õigus teha muudatusi külastuse ajakavas

Registreerunutele saadetakse ürituse päeval veebiseminariga osalemiseks link Zoomi keskkonda.

Infopäev viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames.

Lisainfo:
Manuela Kollom
manuela.kollom@metk.agri.ee
+372 5672 6756

Innovatsioonipäev: targad ja energiasäästlikud tehnoloogiad põllumajanduses
2025-01-28 09:30 - 16:00 | Järvamaa, Järvamaa, Eesti
Innovatsioonipäeva salvestus on järelvaadatav Maainfo YouTube kanalil: “2025 01 28 Innovatsioonipäev Paide”!
Maaelu Teadmuskeskus (METK) kutsub põllumajandusettevõtjaid, toidutootjaid nõustajaid ja teadlasi 28. jaanuaril Paides ja KEVILI Mäo uues viljaterminaalis toimuvale innovatsioonipäevale. Päeva fookuses on nutikad ja energiasäästlikud tehnoloogiad põllumajanduses ning teadlaste ja ettevõtjate koostöö. Osalemiseks registreeru palun allpool toodud veebilingi kaudu.
“Kutsume tootjaid 2025. aasta Innovatsioonipäevale. Sedakorda korraldame selle koostöös põllumajandusühistuga KEVILI. Päev on mõeldud kõigile, kes soovivad muuta oma tootmise tõhusamaks ja energiasäästlikumaks,” sõnas METKi innovatsiooniteenistuse juht Oliver Loit.
Arutleme erinevate võimaluste üle ja tutvume nutikate tehnoloogiatega, mis aitavad uuenduste teekonnal. Päeva lõpetuseks pakume põneva maiuspala – külastame KEVILI uut viljaterminali Mäos.
Ajakava:
09.30-10.00 Kogunemine ja tervituskohv
10.00-10.10 Tervitus ja päeva tutvustus
10.10-10.30 Sissejuhatus päeva – KEVILI esindaja
10.30-11.15 Mis on kestlik põllumajandus? – Riina Maruštšak (KEVILI)
11.15-12.00 Elektritarbimise juhtimislahendused – Vahur Maask (TalTech)
12.00-13.00 Lõunapaus
13.00-14.45 Interaktiivsed töötoad (kahes grupis):
Droonid – Ainar Härm (Maaelu Teadmuskeskus) |
Teraviljakuivatite tark juhtimissüsteem – Heilo Altin (Tartu Ülikool)

13.00-13.45 Töötubade 1. sessioon
Paus/gruppide vahetus 15 min
14.00-14.45 Töötubade 2. sessioon

14.45-15.00 Sõidame KEVILI Mäo Terminali (oma transport, liituvad kõik soovijad)
15.00-15.55 KEVILI Mäo terminali külastus
15.55-16.00 Lõpetame
*korraldajal on õigus teha muudatusi päevakavas

Koht: Paide Muusika- ja Teatrimaja ning KEVILI uus viljaterminal Mäos
Lisainfo: Annika Saunik, annika.saunik@metk.agri.ee
Innovatsioonipäeval osalemiseks palun registreeru hiljemalt 23. jaanuaril!
Kohtume 28. jaanuaril Paides!

Ürituse läbiviimine on toetatud vahenditest AKIS (põllu- ja maamajanduslik teadmiste ja innovatsiooni süsteem) tegevusele.
Üritus on registreeritud osalejatele tasuta.

Avatud noortalunikud: Nurmetu Charolais
2025-03-21 13:00 - 16:00 | Lääne-Virumaa, Lääne-Virumaa, Eesti
Sellel korral külastavad Eesti Noortalunikud väga mitmekesist tootmist Nurmetul, Lääne-Virumaal, kus huvilistel on võimalik ennast kurssi viia 5 ettevõtte tegevusega.
Kokku majandatakse pea 1500 hektaril, kus karjatatakse lihaveiseid, kasvatatakse teravilja, õlikultuure ja liblikõielisi ning toodetakse loomasööta. 1997. aastal toodi Rootsist Nurmetule esimesed šarolee tõugu lihaveised, millest sai uue alguse šaroleekasvatus Eestis. Kaasaegne farm valmis 2016. aastal, mille avamisel anti esmakordselt välja kaubamärk “Eesti lihaveis”. Hetkel on Nurmetu üks suurimatest šaroleekasvatajatest Eestis.
Lisaks lihaveise- ja taimekasvatusele tegeletakse veel seakasvatuse, talliteenuste pakkumise ja ratsakooliga ning pinnaseplaneerimistöödega.
Registreerimislink: https://forms.gle/UaY48okp2MiBefNC6
Registreerimine avatud 14. märtsi südaööni.
Kogunemine 13:00-13.30
Asukoht: https://maps.app.goo.gl/LcZDwvzw2fTfatSg9

Säästva taimekasvatuse sümpoosion
2025-04-04 15:00 - 17:00 | Tartu, Eesti
4. aprillil algusega kell 15.15 toimub Metsamaja ruumis 1A5 (F. R. Kreutzwaldi 5) säästva taimekasvatuse sümpoosion.
Ettekannete kava:
15.15 Tee taimekasvatuseni ning taimekasvatuses, Evelin Loit-Harro
15.45 Harald Perteni pärand elab, Illimar Altosaar
15.50 Üleminekupiima uudsed võimalused, Siim Teder
16.05 Peensooles imenduva glükoosi mõju veise laktatsioonile, Siim Teder
16.20 Metsaga seotud teema
16.30 Sisevete pidevseire, Alo Laas
16.40 Konfliktid maakasutuses, Evelin Jürgenson

Asukoht: Kreutzwaldi 5, Metsamaja A korpuses
Aeg: 4. aprillil, algusega kell 15.15
Lisainfo: evelin.loit-harro@emu.ee

Registreeri enda osalemine siin: https://forms.gle/Etnm4tnEtkkmGpgm9

Põllupäev "Uued ja keskkonnasõbralikud tehnoloogiad“
2025-06-03 10:00 - 16:20 | Lääne-Virumaa, Lääne-Virumaa, Eesti
KEVILI kutsub osalema põllupäeval „Uued ja keskkonnasõbralikud tehnoloogiad“

Toimumisaeg: 3. juuni 2025 kell 10.00-16.20
Toimumiskoht: PÜ KEVILI Roodevälja terminal ning Kaarli Farm OÜ, Saaremetsa OÜ ja Lepna Ehitus OÜ põldude külastus

Põllupäeval tutvustame erinevaid põldkatseid ning jagame põllumajandustootjate reaalseid kogemusi, käsitleme erinevate tehnoloogiliste lahendustega seotud väljakutseid ning õnnestumisi ja ebaõnnestumisi. Lisaks on fookuses taimekaitse, sh kuidas eristada ja ära tunda kahjureid ja kasureid ning vältida taimehaiguseid. Vaatleme ka sordivõrdluskatseid (talinisu, taliraps ja talioder), kus käsitleme sortide haigus- ja seisukindlust ning sordi omadustest lähtuvalt tehtavate tööde vajadust (külv, väetamine, taimekaitse).

PS! Põllupäev läheb arvesse KSM koolitusena. Kui soovite toetust mitmele ettevõttele, lisage registreerimisel kõikide ettevõtete registrikood ja nimi.

Registreeri oma osalemine hiljemalt 1. juuni 2025 SIIN.

PÄEVAKAVA*
09.30-10.00 Kogunemine KEVILI Roodevälja terminalis (Teravilja tee 1, Roodevälja küla, Rakvere vald, Lääne-Viru maakond 44207)
10.00-11.00 Põllupäeva sissejuhatus ja ettevõtete tutvustus
11.00-14.20 Katsepõldude külastus

Talinisu sordivõrdluse katsepõld (Kaarli Farm OÜ)
Talirapsi sordivõrdluse katsepõld (Saaremetsa OÜ)
Taliodra sordivõrdluse katsepõld (Lepna Ehitus OÜ)
Talinisu fungitsiidide katsepõld (Lepna Ehitus OÜ)
Hernes – bioringmajandus – Califix toitainete allikana? (Lepna Ehitus OÜ)

14.20-15.20 Lõuna KEVILI Roodevälja terminalis
15-20-16.20 Mullakaeve (Kerttu Tammik, METK)
Roodevälja terminali külastus (Kristjan Sakk, KEVILI)
* Korraldajal on õigus teha päevakavas muudatusi

PS! Liikumine põldude vahel toimub bussidega.

Põllupäeval käsitletavad fookusteemad:

Keskkonnasõbralikud tehnoloogiad, fookus külvitehnoloogial, eelviljade valikul ja külvikorral ning vajaduspõhisel väetamisel
Sordivõrdluskatsete põldudel kasvatatavate sortide kirjeldus
Taimekaitse, fookus kahjurite ja kasurite eristamisel ja ära tundmisel ning säästliku taimekaitse võtetel, samuti antakse ülevaade nakatumiste hetkeolukorrast
Califix tuha kasutuskogemus, tuhk kui toitainete allikas

Lektoritena on kaasatud:

KEVILI agronoomid Meelis Värnik, Tiiu Annuk ja Sandra Pärnpuu (kaasatud iga põllu juures ning täiendavad põllumajandustootjaid oma teadmistega)
Kaarli Farm OÜ esindaja Laur Heinla (kaasatud lektor Kaarli Farm OÜ põldudel)
Saaremetsa OÜ esindaja Gustav Muusikus (kaasatud lektor Saaremetsa OÜ põldudel)
Lepna Ehitus OÜ esindaja Romet Viiber (kaasatud lektor Lepna Ehitus OÜ põldudel)
METK mullamissiooni koordinaator Kerttu Tammik (mullakaeve)

EPKK konverents: Teraviljafoorum 2025
2025-06-17 10:00 - 16:00 | Ida-Virumaa, Ida-Virumaa, Eesti
Aeg: 17. juunil kell 10.00-16.00
Koht: Tulivee sündmuskeskus ja veebiülekanne

Registreerimine on avatud SIIN.
Kohapeal osalemiseks on registreerimine avatud kuni 11.juunini
Konverentsil osalemine on TASUTA*.

Päevakavas**:
9.30-10.00 kogunemine ja tervituskohv
10:00 – 10:20 Konverentsi avamine

Regionaal- ja põllumajandusministri tervitus. Henrik Johannes Terras, Regionaal- ja põllumajandusminister

10:20 – 12:35 I OSA: Jätkusuutlikkus

Globaalsed turutrendid ja nende mõju. Timo Sildvee, AS Baltic Agro viljakaubanduse tootejuht

Põllumajanduse majandusprognoos. Brit Padjus, Swedbank Eesti põllumajandussektori juht
Paneeldiskussioon: Ebatraditsionaalsed lahendused- ja kuidas need ära tasuvad!

Paneelis osalevad:

Jaanus Lindsalu, Sadala Agro taimekasvatusspetsialist /kinnitamisel/

Meelis Värnik, KEVILI taimekasvatusspetsialist

Karel Toss, Agrone taimekasvatusspetsialist

Moderaator: Olav Kreen, Rabaveere talu OÜ

LÕUNA 12:35-13:35
13:40 – 16.10 II osa: Edumeelne põllumajandus

Läti toetustesüsteem. Valters Zelcs, „Zemnieku saeima“ liige ja taimekasvataja /kinnitamisel/

Leedu toetuste süsteem. Jovita Motiejuniene, Leedu Põllumajandustootjate Liidu poliitikanõunik /kinnitamisel/

Paneeldiskussioon: Mida peaksid põllumehed tegema, et avalikkus ja poliitikud neid paremini mõistaksid?

Paneelis osalevad:

Kerli Ats, EPKK juhatuse esinaine

Margo Klaasmägi, Artiston Grupp ja Aasta Põllumees 2024

Teised panelistid on kinnitamisel

Planeerime konverentsijärgset ühist õhtusööki Tulivee restoranis. Märgi registreerumisel, kas oled õhtusöögil osalemas. Majutuda saab Tulivees ja lähedalasuvates majutuskohtades. Majutuse tellimiseks kirjuta egle@tulivee.ee.

* Palume tähele panna, et konverentsile registreerumine on kohustuslik. Kui olete end kohapeal osalejaks kirja pannud, kuid ei saa osaleda, tuleb sellest teatada vähemalt 48 tundi enne sündmust kirjutades marge@epkk.ee. Teavitamata konverentsile kohale mittetuleku korral esitab EPKK registreerunule arve toitlustuse summa ulatuses, mis on 40+km/inimene.
Täname mõistva suhtumise eest!

**korraldaja jätab endale õiguse teha vajadusel päevakavas muudatusi

Sündmus toimub Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames, rahastab Euroopa Maaelu Põllumajandusfond.

Kartuli põllupäev Lätis
2025-07-24 11:00 - 17:00 | Muu, Eesti
24. juuli 2025, kell 11:00, SIA Piekalnes, Akoti, Vijciema pagasts
Kutsume Teid osa võtma harivast teabepäevast, mis on pühendatud kartulikasvatusele. Ürituse käigus on võimalik tutvuda erinevate kartulisortidega, kuulata kogenud kasvatajate praktilisi kogemusi ning saada väärtuslikke nõuandeid.
Samuti tutvustame Nordisk Alkali kaasaegseid ja tõhusaid taimekaitselahendusi umbrohtude tõrjeks kartulipõldudel.
Tule ja veeda sisukas päev omaala spetsialistide seltsis!
Põllupäev on mitmekeelne sündmus, kus kõneldakse läti, inglise ja eesti keeles. Vajadusel on võimalik esitada küsimusi ning saada lisaselgitusi, et tagada kõigile arusaadav ja sujuv infovahetus.

Osalemiseks täida registreerumisvorm (hiljemalt 21.07.2025 ja 12:00).
Registreerimisvorm SIIN!

Transport – sisesta Google Mapsi aadressiks SIA Piekalnes, jõuate täpsesse asukohta.
Täpsem päevakava ja ürituse praktiline teave saadetakse eelnevalt registreerunud osalejate e-posti aadressile vahetult enne ürituse toimumist.

Lisainfo:
Ann Raukas
ann.raukas@nordiskalkali.ee
+372 53544620

Infopäev: Tülikad umbrohud
2025-11-04 10:00 - 14:00 | Tartumaa, Eesti
Osalemiseks klõpsa lehe all olevale nupule “Registreeru” (hiljemalt 31. oktoober kl 12.00 või kuni kohti jagub).

Infopäeva sisu:

9.30- 10.00
Kogunemine ja suupisted

10.00 – 10.30
Umbrohtude resistentsus Eestis ja mujal (Silvia Pihu)

10.40-11.10
Invasiivsed kõrrelised umbrohud ja nende tõrje teraviljades (Diana Peedel)

11.20 – 11.40
Kohvipaus

11.40 – 12.10
Praktiku kogemus: Umbrohutõrje taimekasvatuses – agrotehnika ja keemiline tõrje (Tõnis Ajaots)

12.20 – 12.50
Toimeained ja formulatsioonid , talvituvad umbrohud (Mart Toomsalu)

13.00 – 13.30
Tabavus ja efektiivsus taimekaitse töödes (Jaanus Põldmaa)

13.40 – 14-00
Arutelu ja küsimused

14.00 – 14.30
Lõuna

Päeva modereerib Taavi Võsa

Infopäev/koolitus vastab Keskkonnasõbraliku majandamise (KSM) toetuse kohustusliku koolituse nõuetele. Kui soovite toetust mitmele ettevõttele, lisage registreerimisel kõikide ettevõtete registrikood ja nimi.

Üritus viiakse läbi „Põllumajanduslike teadmiste ja innovatsiooni süsteemi“ (AKIS) raames.

Lisainfo:
Kaisa Tsopp
+372 5191 7124
kaisa.tsopp@metk.agri.ee

Eesti Aiandusliidu Visioonikonverents No 12
2025-11-20 10:00 - 18:00 | Pärnumaa, Pärnumaa, Eesti
Osalemiseks registreeru läbi veebivormi (hiljemalt 15. november 2025 kl 23.59).

Eesti Aiandusliidu traditsiooniline visioonikonverents toob juba kaheteistkümnendat korda kokku aiandusvaldkonna ettevõtjad, eksperdid ja huvilised, et ühiselt arutada sektori hetkeseisu ning tulevikusuundi. 20. novembril 2025 kohtume Pärnus Hestia hotellis Strand, kus sisukas päevakava pakub ülevaadet värskematest arengutest, praktilisi kogemuslugusid ning põnevaid ettekandeid nii Eesti kui ka väliskülalistelt. Konverents on tunnustatud ka KSM kohustusliku koolitusena ning pakub lisaks sisulisele osale võimalust kohtuda kolleegidega ja nautida õhtust meeleolukat seltskonda.
Järelvaatamine ja ettekanded leitavad Aiandusliidu veebis: https://www.aiandusliit.ee/visioonikonverents/
Programm
09.30 – 10.00 Kogunemine, kohvi
10.00 – 12.30 Sessioon 1 – Tänane seis ja tuleviku väljakutsed
10.00 – 10.30 Konverentsi avamine – Raimond Strastin, Eesti Aiandusliit, tegevjuht
10.30 – 11.30 Aiandustootmise statistika Eestis – Madis Pärtel, Regionaal – ja Põllumajandusministeeriumi asekantsler
11.30 – 12.30 Innovaatilised lahendused kartulikasvatuses – Maido Saarman, Westi Kartul OÜ
Moderaatori kokkuvõte blokist
12.30 – 14.00 Lõunapaus
14.00 – 17.00 Sessioon 2 – Tuleviku väljakutsed
14.00 – 15.00 Aednik ja õnnelikud kanad/ Alustava ettevõtja kogemuslugu –Timo Varblas, Ahisilla Taluaed OÜ
15.00 – 16.00 Kui tavapärased taimekaitselahendused aianduses ei toimi. 2025a kogemus erinevate kultuuride näitel – Tiiu Annuk, Taimetohter MTÜ/ aianduskonsulent
16.00 – 17.30 Vee kvaliteedi, elektrijuhtivuse (EC) ja pH mõju taime kvaliteedile seoses keemilise taimekaitse kasutamisega. Uued suundumused lillekasvatuses – Ben Geijtenbeek, Syngenta lillekasvatuse konsulent, Holland
17.30 – 17.45 Moderaatori kokkuvõte päevast, konverentsi lõpp
* korraldajal on õigus teha ajakavas muudatusi
19.00 Pidulik õhtusöök ja DJ Urmas Lass, kes hoiab tuju rõõmsana ja mängib teie lemmikmuusikat. Õhtuprogrammi tasu on Liidu liikmele 80 eur/inimene ja mitte-liikmele 100 eur/inimene. Palun kanda Eesti Aiandusliidu arveldusarvele SEB [REDACTED] hiljemalt 15.11.2025.

! Konverentsil osalejatele majutuse erihind kood CAMP-AIANDUS alusel, millega saab päevahinnast 25% soodustust
!! Parkimine hotelli ümbruse parkimisaladel tasuta

Konverents läheb arvesse KSM kohustusliku koolitusena.

Lisainfo:
Raimond Strastin
+372 525 9744
aiandusliit@aiandusliit.ee

Taimekaitsepäev 2025
2025-11-27 10:00 - 16:00 | Tartu, Eesti
Taimekaitse konverents „Taimekaitse võimalused muutuvates ilmastikutingimustes: regulatsioonid, seire ja kohanemine“
toimub 27. novembril 2025. a. Eesti Maaülikooli peahoone aulas (Kreutzwaldi 1a, Tartu) ja on jälgitav veebis.

Registreerimine ja päevakava on leitav siit: https://pk.emu.ee/taimekaitse-konverents-2025
Palume kõigil kohapeal osalejatel end kindlasti registreerida hiljemalt 16. novembriks.

Päevakava:
9:40–10:10 Registreerumine
10:10–10:15 Avasõnad – Marika Mänd, EMÜ
10:15–10:50 Arengusuunad ja regulatiivsed muudatused taimekaitse valdkonnas – REM esindaja
10:50–11:20 Taimekaitsevahendite kasutuskoormuse dünaamika ja trendid põllumajanduses – Mati Koppel, EMÜ
11:20–11:50 Ilmastik, kliima ja maaparanduse roll põllumajanduse kestlikkuses – Toomas Tamm, EMÜ
11:50–12:20 Digitehnoloogiate rakendamine õunapuuhaiguste prognoosimisel ja tõrjel: Läti kogemus – Regina Rancane, Läti Taimekaitse Uuringute Instituut Agrihorts
12:20–13:20 Lõuna
13:20–13:50 Taimekaitsevahendite kasutamise järelevalve ülevaade 2025 – Laine Järs, PTA
13:50–14:10 Ekstreemsete ilmastikutingimuste mõju taimekasvatusele Kagu-Eesti piirkonnas: 2025. aasta juhtumianalüüs – Jaagomäe Agro esindaja
14:10–14:30 Ilmastikutingimuste mõju põllumajandustootmisele Lääne-Eestis: 2025. aasta juhtumianalüüs – Vändra AS esindaja
14:30–14:45 Kohvipaus
14:45–15.30 2025. aasta probleemsemad kahjustajad – Tiiu Annuk (KEVILI, EMÜ); Kaire Loit , EMÜ
15:30–16:00 Agroökoloogilised lähenemised ekstreemsete ilmastikutingimuste mõju leevendamiseks põllumajanduses – Eve Veromann, EMÜ
16:00 Konverentsi lõpetamine
*korraldajal on õigus teha päevakavas muudatusi

Palume kõigil nii kohapeal kui veebis osalejatel registreeruda SIIN Konverentsile registreerimine on avatud kuni 16. novembrini 2025 või saates e-kirja anne.murk@emu.ee.
Kõikidele registreerunutele saadetakse veebilink hiljemalt 26. novembril.

Taimekaitse konverents vastab Keskkonnasõbraliku majandamise (KSM), piirkondliku veekaitse (VESI) toetuste kohustusliku koolituse nõuetele. Kui soovite toetust mitmele ettevõttele, lisage registreerimisel kõikide ettevõtete registrikood ja nimi.
Konverents on rahastatud ’’Põllumajanduslike teadmiste ja innovatsiooni süsteemi’’ ehk AKIS sekkumise raames.

Lisainfo: Anne Mürk
Eesti Taimekaitse Selts
Tel. 55548126
anne.myrk@emu.ee

EL ÜPP võrgustiku vahendusüritus „Innovatsioon konkurentsivõimelise, vastupidava ja kestliku põllumajanduse ja maaelu heaks”
2026-02-25 - 2026-02-26
EL ÜPP võrgustiku kutsub osalema vahendusüritusel „Innovatsioon konkurentsivõimelise, vastupidava ja kestliku põllumajanduse ja maaelu heaks”.
Osalemiseks täida kandideerimisavaldus ürituse veebilehel: EU CAP Network brokerage event ‘Innovating for competitive, resilient and sustainable agriculture and rural areas’
📅 25.–26. veebruar 2026
📍 Varssavi, Poola
🕘 Töökeel on inglise keel
⏳ Osalemise sooviavalduse tähtaeg: 10. detsember 2025, kell 23:59 CET
Euroopa Liidu ÜPP võrgustik kutsub osalema vahendusüritusele, mis toetab 2026. aasta Euroopa horisondi 6. klastri mitme osapoolega projektide ettevalmistamist. Üritus pakub võimalust leida partnereid, tutvustada projektimõtteid ja saada tuge tugevate projektitaotluste koostamisel.
Ürituse põhiteemad:

bioloogiline mitmekesisus põllumajanduses ja kestlikud tootmistavad
ringmajanduse edendamine põllumajanduses
konkurentsivõimelise põllumajanduse tootmispraktikad ja väärtusahelad
jätkusuutlik ressursside kasutamine
vastupidav ja terve taimekasvatus
innovatsiooni toetamine läbi AKIS-e
terve muld

Osalema on oodatud:

põllumajandustootjad ja maaettevõtjad
nõustajad ja innovatsioonivahendajad
teadlased ja ülikoolid
ettevõtted ja iduettevõtted
Euroopa Horisondi konsultandid
Euroopa ja riiklikud rahastusasutused (sh EIC, EIT, CBE JU)
EL teadus- ja innovatsioonipartnerlused ja -võrgustikud
riiklikud ÜPP võrgustikud

Rohkem infot ja link kandideerimisavaldusele ürituse veebilehel: EU CAP Network brokerage event ‘Innovating for competitive, resilient and sustainable agriculture and rural areas’
